open-index/open-wikipedia-markdown huggingface dataset:
Artur Relander

**Artur William Relander** (25. syyskuuta 1862 Myrskylä – 24. joulukuuta 1934 Loviisa) oli suomalainen rehtori ja kunnallispoliitiikko.

Artur Relanderin vanhemmat olivat kirkkoherra, lääninrovasti Georg William Relander (1837–1905) ja Hilda Maria Polin. Hän pääsi ylioppilaaksi 1880 Helsingin yksityislyseosta ja valmistui Helsingin yliopistosta filosofian kandidaatiksi ja maisteriksi 1886. Hän suoritti lisäksi 1889 laulunopettajatutkinnon.

Relander oli Loviisan alkeiskoulun, sittemmin keskikoulun ja sen jatkoluokkien uskonnon, historian, maantiedon, filosofian ja laulun opettajana 1889–1929. Koulun rehtorina hän toimi 13 vuoden ajan. Vuonna 1929 hän täysinpalvelleena siirtyi eläkkeelle.

Relander kuului 40 vuotta Loviisan kaupunginvaltuustoon ja oli valtuuston puheenjohtajana pitkän aikaa 1900–1911. Hän oli 22 vuotta kaupungin kansakoulun tarkastajana ja sen jälkeen kansakoulun johtokunnan puheenjohtajana. Hän oli myös Loviisan kirkkoneuvoston monivuotinen jäsen, Loviisan–Vesijärven radan johtokunnan jäsen ja Loviisan VPK:n hallituksen jäsen. 

Relander oli Loviisan musiikkielämässä keskeinen vaikuttaja ja hän johti vuonna 1911 perustamaansa kouluorkesteria. Kouluorkesteri esiintyi koulun entisillä oppilailla ja 1888 perustetun Loviisan kaupungin soittokunnan jäsenillä täydennettynä myös koulun ulkopuolella eri tilaisuuksissa ja juhlissä. Relander perusti 1914 Itä-Uudenmaan Laulu- ja Musiikkiliiton ja toimi Loviisan kuorojen johtajana. Sortovuosina 1900-luvun alussa hän lukeutui passivisen vastarinnan kannattajiin.

Artur Relander oli naimisissa vuodesta 1896 Johanna Augusta Simolinin, o.s. Bärlund kanssa.

## Lähteet
Cusco FC

**Cusco Fútbol Club**, joka tunnetaan yleensä vain nimellä **Cusco FC**, on perulainen jalkapalloseura, joka on perustettu vuonna 2009. Se kilpailee kaudella 2024–2025 maan korkeimmalla sarjatasolla Perun Primera Divisiónissa. Seuran kotistadion on nimensä mukaisesti Cuscossa sijaitseva 45&nbsp;000 -paikkainen Estadio Inca Garcilaso de la Vega.

## Lähteet

## Aiheesta muualla
Ritala

**Ritala** voi tarkoittaa seuraavia:

;paikannimenä:
* Ritala, kylä Vihdissä

;sukunimenä:
* Eero Ritala (s. 1983), näyttelijä
* Markku Ritala (s. 1959), jalkapallomanageri
* Olavi Ritala (1927–1997), viihdetaiteilija ja muusikko
* Sara Ritala (s. 1988), näyttelijä.
Allergologia

**Allergologia** hoitaa ja tutkii allergioita. Allergologian erikoisalalle lähetetään, kun epäillään allergiaa tai aiemin määrätty allergialääkitys ei riitä. Työpaikalla esiintyvää allerginen nuha, joka aiheutuu työpaikalla altisteille allergisoitumisesta, on yksi vastaanotolle hakeutumisen syy. Erikoissairaaanhoidossa toimivalle allergologian poiliklinikalle tullaan lähetteellä. Vastaanotolla lääkäri tutustuu potilaan esitietoihin ja tutkii potilaan. Tämän perusteella suunnitellaan arvioidaan allergiatestausten tarve, suunnitellaan ja toteutetaan ne.  Jos potilaalla todetaan allergia tai ihottuma, näiden hoito jatkuu yleensä terveyskeskuksessa tai työterveyshuollossa. Siedätyshoidon aloituksen jälkeen hoito jatkuu perusterveydenhuollossa.

## Allergologian koulutus Suomessa
Allergologiaa opetetaan lääkärin ja hammaslääketieteen perusopinnoissa. Allergologian ja ihotautien erikoislääkärikoulutus kestää kuusi vuotta. Erikoislääärin koulutukseen voidaan valita jos hakija on Suomessa saanut oikeuden tai luvan harjoittaa lääkärin ammattia laillistettuna ammattihenkilönä. 

## Lähteet
La Promesa – Salaisuuksien kartano

**La Promesa – Salaisuuksien kartano** on 12. tammikuuta 2023 La 1 -televisiokanavalla ensiesityksensä saanut espanjalainen saippuasarja, jonka on luonut Josep Cister Rubio. Suomessa sarjaa esittää Yle Teema & Fem joka arkipäivä. Sarja kertoo La Promesan kartanon isäntien, Lujánin markiisiperheen ja heidän palvelusväkensä elämästä.

## Näyttelijät
**Sarjassa mukana olevat näyttelijät**

### Sarjasta poistuneet näyttelijät

## Lähteet
Toriini

**Toriini** (C16H11AsS2N2O10Na2) on atsoväreihin kuuluva aromaattinen orgaaninen yhdiste. Yhdistettä käytetään indikaattorina analyyttisessä kemiassa.

## Ominaisuudet, valmistus ja käyttö
Huoneenlämpötilassa toriini on punaista tai oranssinpunaista kiteistä ainetta. Yhdiste liukenee veteen ja vähäisessä määrin etanoliin. Aineen liuokset ovat kellanoransseja happamissa  oloissa ja oranssinpunaisia emäksisissä oloissa. Toriini muodostaa komplekseja useiden metalli-ionien kanssa. Esimerkiksi toriumin kanssa muodostuu punainen kompleksi.

Toriinia valmistetaan o-aminobentseeniarsonihapon diatsoniumsuolan ja R-hapon välisellä atsokytkentäreaktiolla ja muodostamalla natriumsuola.

Toriinia käytetään reagenssina määritettäessä esimerkiksi vismutin, hafniumin, zirkoniumin, toriumin, uraaniin ja litiumin pitoisuuksia spektrofotometrisesti. Yhdistettä voidaan käyttää myös indikaattorina määritettäessä näitä metalleja kompeksometrisellä titrauksella.

## Lähteet

## Aiheesta muualla
Songs of a Lost World

**Songs of a Lost World** on brittiläisen The Cure -yhtyeen neljästoista studioalbumi, joka julkaistiin 1. marraskuuta 2024 maailmanlaajuisesti. Edellisestä studioalbumista (4:13 Dream) oli ehtinyt kulua jo 16 vuotta. Songs of a Lost World edusti myös paluuta "trilogian" eli Pornography, Disintegration ja Bloodflowers albumien teemoihin ja äänimaailmaan.

## Kappaleet

# 
# 
# 
# 
# 
# 
# 
# 

## Kokoonpano

* Robert Smith − laulu, kitara, kuusikielinen basso, koskettimet
* Reeves Gabrels – kitara
* Simon Gallup – sähköbasso
* Perry Bamonte – koskettimet
* Roger O'Donnell – koskettimet
* Jason Cooper – rumpusetti

## Vastaanotto

Suomessa levy nousi julkaisuviikolla fyysisten albumilistan kärkeen ja albumilistalla 7. sijalle. 

Soundin Eero Kettunen arvioi yhtyeen tehneen "parhaan levynsä sitten Disintegrationin" ja antoi neljä tähteä. Soundin toimitus nosti levyn lopulta vuoden parhaimmaksi ulkomaalaiseksi albumiksi.

Helsingin Sanomien arvostelija Ilkka Mattila kirjoitti viiden tähden arviossaan Robert Smithin laulavan vanhenemistaan tavalla, joka "ei kuulosta enää goottiromantiikalta, vaan kylmältä realismilta". Hän myös kehui, miten yhtye "vaalii omaa musiikillista perintöään" tavalla, joissa yhtyeen kappaleet kehittyvät noudattaen "draaman kaarta johdonmukaisesti". Helsingin Sanomien kriitikot nostivat levyn myös vuoden parhaimpiin.

Suomen Kuvalehden Tero Alanko näki levyn sopivana loppuhuipentumana pitkän uran tehneelle yhtyeelle: "Parempaa lopetusta alakulosta, ulkopuolisuudesta ja suttuisesta meikistä muotia tehneelle yhtyeelle ei ole."

## Lähteet
Kalle Vierto

**Kalle Kustaa Vierto**, sukunimi aik. *Nyström* (10. joulukuuta 1886 Jyväskylä – 11. kesäkuuta 1968 Jyväskylä) oli suomalainen suojeluskuntajärjestön sotilasohjaaja, tunturihiihdon uranuurtaja, kapteeni ja huoltopäällikkö.

Kalle Vierton vanhemmat olivat Kustaa Herbert Nyström ja Sofia Jaakontytär Kuusisto. Hän kävi seminaarin harjoituskoulun ja valmistui kansakoulun opettajaksi Jyväskylän seminaarista 1909 ja toimi opettajana Soinin Kivijärvellä 1909–1914 ja Lehtimäen Taimelassa 1914–1920. Suomen sisällissodan alettua Vierto liittyi tammikuun lopulla 1918 Seinäjoella Valleniuksen joukkoihin. Hän otti osaa taisteluihin Vilppulassa ja toimi Kolhon rautatieaseman komendanttina. Helmikuussa 1918 hän siirtyi Pohjois-Hämeen rykmenttiin ja otti Hans Kalmin pataljoonan mukana joukkueen johtajana ja komppanian varapäällikkönä osaa Vehkajärven, Kuhmoisten, Padasjoen, Kurkilan, Lammin, Anianpellon ja Lahden taisteluihin haavoittuen Vehkajärvellä. 

Sodan jälkeen Vierto oli paikallispäällikkönä Etelä-Pohjanmaan suojeluskuntapiirissä 1918–1920. Hän oli suojeluskuntajärjestön III sotilasohjaajana eli urheiluohjaajana 1920–1936 ja Jyväskylän seminaarin voimistelun ja terveysopin lehtorina 1925–1926. Vierto teki liikuntakasvatukseen liittyviä opintomatkoja Hollantiin, Saksaan ja Tanskaan. Lisäksi hän suoritti useita urheilu- ja sotilastäydennyskursseja. Vuonna 1930 Vierto oli Lapuan liikkeen talonpoikaismarssin apulaiskomentajana. Hän oli sitten Suomen Hiihtoliiton tunturihiihtokurssien johtajana 1936–1938 Vierumäellä ja Lapissa ja opetti lukuisilla mäenlasku- ja tuomarikursseilla Suomessa. Jatkosodan aikana Vierto oli Naarajärven sotavankileirin Sotavankien järjestelyleiri n:o 2:n komentajana 1942. Järjestelyleiriltä sotavangit lähetettiin varsinaisille sotavankileireille.

Sotien jälkeen Vierto jatkoi urheilutoiminnassa Jyväskylän Kisa-Tovereissa ja toimi lisäksi Metsämiesten urheilutoiminnan yhtenä käynnistäjänä 1948 ja Metsäurheilun hallituksen jäsenenä.

Vierto oli 15 vuoden ajan Suomen Valtakunnan Urheiluliiton SVUL:n Keski-Suomen piirin jäsenenä ja varapuheenjohtajana ja 25 vuotta SVUL:n hiihtojaoston ja Suomen Hiihtoliiton johtokunnan jäsenenä, josta ajasta puheenjohtajana 1941–1942. Hän oli Jyväskylän Ladun perustajajäsen 1941 ja ensimmäinen puheenjohtaja. Hänelle myönnettiin Suomen liikuntakulttuurin ja urheilun kultainen ja hopeinen ansioristi. Vierto osallistui 1906 Tampereen voimistelu- ja urheilujuhlille Jyväskylän seminaarin joukkueessa. 

Kalle Vierton veli oli kauppaneuvos Väinö M. Nyström, jonka kanssa hän perusti 1925 Autoliike Nyström–Vierton, myöhemmin V. Nyströmin Autoliike Jyväskylään.

Kalle Vierton poika Paavo Vierto (1915–1941) oli mäkihyppääjä, joka voitti Cortina d’Ampezzon maailmanmestaruuskisoissa 1941 Suomelle mäkihypyn ensimmäisen maailmanmestaruuden. Paavo Vierto oli mukana suomalaisessa SS-vapaaehtoispataljoonassa ja kaatui Ukrainassa joulukuussa 1941, vähän ennen kuin hänen olisi pitänyt aloittaa Saksan hiihtojoukkueen valmentajana.
 
## Toimitustöitä
* *Jyväskylän Kisa-Toverit 1912-1962*; toim. Huki Lampinen, Reima Nousiainen ja Kalle Vierto. Jyväskylän Kisa-Toverit, Jyväskylä 1962

## Lähteet
Nicolò Rovella

**Nicolò Rovella** (s. 4. joulukuuta 2001 Segrate) on italialainen jalkapalloilija, pelipaikaltaan puolustava keskikenttäpelaaja. Hän on pituudeltaan 179-senttimetrinen. Hän edustaa Serie A:ssa pelaavaa Laziota lainalla saman sarjan Juventuksesta. Hän on pelannut Italian A-maajoukkueessa kaksi maaottelua vuonna 2024.

Rovella nousi Genoan junioreista edustusjoukkueeseen ensi kerran kaudella 2019–2020, jolloin hän pelasi kaksi Serie A -ottelua. Seuraavalla kaudella hän pelasi 20 Serie A -ottelua, ja kaudella 2021–2022 pääsarjaotteluita kertyi 21. Hän siirtyi tammikuussa 2021 Juventuksen omistukseen mutta on pelannut lainalla Genoan lisäksi Monzassa kaudella 2022–2023 ja Laziossa elokuusta 2023. Hän on pelannut Juventuksessa kolme, Monzassa 25 ja Laziossa jouluun 2024 mennessä 37 Serie A -ottelua. Hän on tehnyt näissä otteluissa ainoan maalinsa Monzalle huhtikuussa 2023 Udinesea vastaan. Hän on pelannut Mestarien liigassa kolme ottelua syksyllä 2023 ja Eurooppa-liigassa kuusi ottelua syksyllä 2024.

Rovella on pelannut useissa Italian nuorisomaajoukkueissa. Hän pelasi neljä ottelua alle 17-vuotiaiden EM-kilpailuissa 2018 Italian saavuttaessa hopeaa ja kolme ottelua alle 21-vuotiaiden EM-kilpailuissa sekä vuonna 2021 että vuonna 2023.

Rovella nousi Italian A-maajoukkueeseen marraskuussa 2024. Hän pelasi Kansojen liigassa Belgiaa vastaan avauskokoonpanossa, ja kolme päivää myöhemmin hän tuli vaihdosta kentälle ottelussa Ranskaa vastaan.

## Lähteet
Phaser (efekti)

**Phaser** tai **phase shifter** on ääniefekti, jota käytetään varsinkin kitaran ja bassokitaran soitossa. Phaser on moduloiva ääniefekti siinä missä chorus ja flanger. Näistä kahdesta se kuitenkin eroaa siten, että siinä modulaatio kajoaa vain Band Pass -osuuksiin, siinä missä chorus ja flanger kajoavat koko signaaliin. Phaseria on käytetty aina 1960-luvulta asti.

## Lähteet
Sierra Nevada Corporation

**Sierra Nevada Corporation** (lyh. **SNC**) on yhdysvaltalainen Sparksissa, Nevadassa sijaitseva vuonna 1963 perustettu ilmailu-, elektroniikka-, tekniikka-, sekä teollisuusalan yhtiö. Sen omistaa kaksi turkkilaista miljardööriä, Fatih sekä Eren Ozmen. Sierra Nevadalla on yhteensä yli 40 eri toimitilaa ympäri Yhdysvaltoja sekä Eurooppaa. Yritys tekee yhteistyötä Nasan kanssa. SNC on rakentanut eri osia 14 eri Mars -luotaimeen, muun muassa Curiosity- sekä Perseverance-luotaimiin. Yritys myös tekee yhdessä Nasan kanssa Dream Chaser -avaruuslentokonetta.

Sierra Nevadalla on tytäryhtiö nimeltä Sierra Space, yksityinen kaupallinen avaruustoimialan yritys, jonka tarkoituksena on kehittää muun muassa uudelleen käytettävä avaruuslentokone sekä kaupallinen avaruusasema.

## Lähteet
Arvo Rousi

**Sulo Arvo Rousi**, sukunimi vuoteen 1942 *Brusin* (8. elokuuta 1892 Kantele – 23. elokuuta 1987 Jyväskylä) oli suomalainen majuri, pankinjohtaja ja voimistelunopettaja. Hän oli viimeinen elossa ollut kalterijääkäri.

Arvo Rousi kävi 7 luokkaa oppikoulua. Hän toimi pankinprokuristina ja voimistelunopettajana. Rousi asetettiin lakkautuspalkalle suojeluskuntajärjestön alisotilasohjaajan toimesta 1. joulukuuta 1944. Hän oli sittemmin pankin asioimiston esimiehenä Jyväskylässä ja oli Korpilahdella Kansallis-Osake-Pankin konttorinjohtajana. 

Arvo Rousin poika oli kasvitieteilijä, professori ja Turun yliopiston rehtori Arne Rousi (1931–2020). Arne Rousi kirjoitti eläkkeelle jäätyään isänsä vaiheista kirjan. Muita Arvo Rousin poikia olivat Sotainvalidien veljesliitossa pitkään toiminut varatuomari Jukka Rousi (1922–2002) ja diplomi-insinööri, ammattikasvatusneuvos Lauri Rousi (1920–2009).

Rousi kuoli vuonna 1987 ja hänet on haudattu Jyväskylässä Jyväskylän Vanhalle hautausmaalle.

## Kirjallisuutta
* Arne Rousi : *Shpalernajassa ja Suomenlahden jäillä: Suomen itsenäistymisvuodet viimeisen kalterijääkärin kokemina*. Tammi 2001  

## Lähteet
Hailuoto Organum

**Hailuoto Organum** on Lukas Kuehnen vuonna 2014 Hailuotoon Ulkokarvoon suunnittelema ja Hai Artin rakentama betoninen tilataideteos. Teoksessa on kolme erikokoista toisiinsa kiinnittynyttä kupolia, joilla kullakin on oma resonanssitaajuutensa, joka vastaa nuottia. Kupolit toimivat luonnollisina äänen vahvistimina. Veistoksen sisällä voi kulkea, ja teos vaikuttaa sekä näkö- että kuuloaistimuksiin. Organumissa voi laulaa, puhua tai hiljentyä. 

## Lähteet
Ali Hassan Kuban

**Ali Hassan Kuban** (; 1929 tai 1933 – 2001 Kairo) oli egyptiläinen muusikko, joka popularisoi nubialaisen musiikin ja yhdisti siihen kansainvälisiä tyylipiirteitä.

Kuban syntyi pienessä nubialaisessa kylässä ja muutti vuonna 1942 vanhempineen Kairoon. Hän aloitti musiikkiuransa lapsena laulamalla Niilissä kulkeneilla aluksilla ja opetteli Kairoon muutettuaan useiden soitinten soittoa. Kuban oli itseoppinut klarinetisti ja säkkipillinsoittaja, josta tuli perinteinen häämuusikko. Hän menestyi Egyptissä muun muassa kappaleillaan “Sukkar Sukkar Sukkar” ja “Amira”. Kuban työskenteli useissa nubialaisen musiikin yhtyeissä ja yhdisti paikallisiin perinnesoittimiin länsimaisia soittimia. Samalla hän liitti nubialaisiin melodioihin jazz- ja popvaikutteita. Kuban saavutti kansainvälistä suosiota esiintymisillään eri festivaaleilla, joihin kuuluivat Heimatklänge (1989), Midem (1993), WOMAD (1994), Montrealin kansainvälinen jazzfestivaali (1994) ja SummerStage Festival (1995).

## Lähteet
Jean-François Larios

**Jean-François Larios** (s. 27. elokuuta 1956 Sidi Bel Abbès, Algeria) on algerialaissyntyinen ranskalainen ammattilaisuransa päättänyt jalkapalloilija, pääasialliselta pelipaikaltaan hyökkäävä keskikenttäpelaaja. Hän on pituudeltaan 187-senttimetrinen. Hänet valittiin vuonna 1980 Ranskan vuoden jalkapalloilijaksi.

Larios edusti seuratasolla merkittävimpänä Saint-Étienneä ja voitti joukkueessa kolmesti Ranskan pääsarjamestaruuden kausina 1974–1975, 1975–1976 ja 1980–1981. Hän pelasi urallaan yhteensä 248 sarjaottelua, joissa hän teki 44 maalia ja antoi yhden syötön.

Larios liittyi Ranskan A-maajoukkueeseen lokakuussa 1978 ja pelasi joukkueessa 17 ottelua, joissa hän teki viisi maalia. Hän kuului joukkueen kokoonpanoon MM-kilpailuissa 1982, jossa hän pelasi kahdessa ottelussa.

## Lähteet
Alain Couriol

**Alain Couriol** (s. 24. lokakuuta 1958 Pariisi, Ranska) on ranskalainen ammattilaisuransa päättänyt jalkapalloilija, pelipaikaltaan hyökkävä keskikenttäpelaaja. Hän on pituudeltaan 174-senttimetrinen.

Couriol voitti seuratasolla kahdesti Ranskan pääsarjamestaruuden ensin kautena 1981–1982 AS Monacon knassa ja myöhemmin kautena 1985–1986 Paris Saint-Germainin kanssa. Hän pelasi urallaan yhteensä 208 sarjaottelua, joissa hän teki 29 maalia.

Couriol liittyi Ranskan A-maajoukkueeseen maaliskuussa 1980 ja pelasi joukkueessa 12 ottelua, joissa hän teki kaksi maalia. Hän kuului joukkueen kokoonpanoon MM-kilpailuissa 1982, jossa hän pelasi kolmessa ottelussa ja teki yhden maalin.

## Lähteet
Maksim Tsyplakov

**Maksim Tsyplakov** (s. 19. syyskuuta 1998 Moskova, Venäjä) on venäläinen jääkiekkoilija, pelipaikaltaan oikea laitahyökkääjä. Tsyplakov edustaa NHL-joukkue New Jersey Devilsiä. Hän on varaamaton pelaaja.

Hänen kasvattajaseuransa on Tsentr Moskova. Ennen New York Islandersiin siirtymistä Tsyplakov edusti KHL-joukkue HK Spartak Moskovaa. Tsyplakov on pelannut 327 KHL:n runkosarjan ottelua. Näissä otteluissa hän on tehnyt 63 maalia ja 58 syöttöä eli yhteensä 121 tehopistettä. Hän on pelannut 27 KHL:n pudotuspelien ottelua. Näissä otteluissa hän on tehnyt kaksi maalia ja viisi syöttöä eli yhteensä seitsemän tehopistettä. 

Heinäkuussa 2025 Tsyplakov solmi Islandersin kanssa kaksivuotisen ja yhteensä 4,5 miljoonan dollarin arvoisen jatkosopimuksen. 

Tammikuussa 2026 Islanders kauppasi Tsyplakovin New Jersey Devilsiin vaihdossa Ondřej Palátiin, kolmannen kierroksen varausvuoroon vuoden 2026 varaustilaisuudessa ja kuudennen kierroksen varausvuoroon vuoden 2027 varaustilaisuudessa.

Tsyplakov on pelannut 104 NHL:n runkosarjan ottelua. Näissä otteluissa hän on tehnyt 11 maalia ja 26 syöttöä eli yhteensä 37 tehopistettä. Uran tilastot päivitetty 28. tammikuuta 2026.

## Lähteet
Julio Quintana

**Julio Quintana** (13. heinäkuuta 1904 – 16. kesäkuuta 1981) oli perulainen jalkapalloilija, pelipaikaltaan keskikenttäpelaaja. Hän edusti Perun A-maajoukkuetta MM-kilpailuissa 1930.

## Lähteet
Kolsva

**Kolsva** on taajama Köpingin kunnassa Västmanlandin läänissä samannimisessä historiallisessa maakunnassa Ruotsissa. Taajamassa oli 2&nbsp;375 asukasta vuoden 2023 lopussa.

## Lähteet

## Aiheesta muualla
Charles Barkel

**Charles Alvinus Barkel** (6. helmikuuta 1898 Stugun – 7. maaliskuuta 1973 Tukholma) oli ruotsalainen viulisti ja musiikkipedagogi, joka opetti viulunsoittoa Tukholman kuninkaallisessa musiikkikorkeakoulussa vuosina 1926–1965. Hänen oppilaitaan oli muun muassa Natanael Broman.
## Lähteet

## Aiheesta muualla
Kirjamaa

**Kirjamaa.fi** on vuonna 2024 perustettu uusi kirjallisuusmedia, arvostelukappaleiden jakopalvelu sekä kirja-arvioiden kokoaja.

Sivustoa kuvataan ”kirjan ekosysteemiksi”, joka yhdistää lukijat, median edustajat, kustantajat ja kirjailijat sekä tapahtumajärjestäjät.

Sivuston kehittäjä on päätoimittaja Pasi Luhtaniemi, joka tunnetaan muun muassa Kustannus Aarnin kustantajana. Palvelun kehitysyhteistyössä on mukana Xamkin Luovan talouden yksikkö.

Vuonna 2024 Kirjamaa julkaisi artikkeleja, tapahtumakatsauksia, kolumneja ja haastatteluita sekä yhteensä tasan 100 kirjallisuusarvostelua.

## Lähteet
David Munktorpilainen

**David Munktorpilainen** oli 1000-luvulla elänyt englantilaislähtöinen munkki, joka toimi lähetyssaarnaajana Ruotsin Västmanlandissa. Hänen kerrotaan aloittaneen Munktorpin kirkon rakentamisen ja häntä pidetään Västeråsin hiippakunnan suojeluspyhimyksenä. Davidiin liittyvissä legendoissa mainitaan hänen muun muassa kerran ripustaneen käsineensä auringonsäteeseen. Hänen juhlapäivänsä on 25. kesäkuuta.
## Lähteet

## Aiheesta muualla
TD Place Arena

**TD Place Arena** on sisähalli Ottawassa Lansdownen puiston alueella. Sen vieressä on TD Place Stadium.

TD Place Arena avattiin 29. joulukuuta 1967, ja se on ollut siitä saakka OHL-juniorisarjassa pelaavan Ottawa 67’s -joukkueen kotihalli. Siellä pelasi 1970-luvulla kaksi WHA-joukkuetta. Ottawa Senators käytti areenaa 1992–1995, kun seuran uutta hallia rakennettiin. Areenaa ovat käyttäneet myös CEBL-liigan koripallojoukkue Ottawa BlackJacks ja vuodesta 2023 naisten jääkiekon PWHL-liigan Ottawa Charge.

## Lähteet

## Aiheesta muualla

*TD Placen kotisivut
Hiihtäjäpatsas (Haapavesi)

**Hiihtäjäpatsas** on Kalervo Kallion vuonna 1964 tekemä patsas Koulumuseon vieressä Haapavedellä. Mallina on ollut Erkki Rytky. Teos kuvaa Haapavettä hiihtopitäjänä: menestyjiä ovat olleet esimerkiksi Aappo Luomajoki, Tapani Niku, Matti Ritola, Jussi Ritola, Matti Koskenkorva, Matti Mäkikangas ja Antti Ahola

## Lähteet
Mihail Iljin (jääkiekkoilija)

**Mihail Iljin** (s. 15. helmikuuta 2005 Tšerepovets, Venäjä) on venäläinen jääkiekkoilija, pelipaikaltaan laitahyökkääjä. Iljin edustaa KHL:ssä pelaavaa kasvattajaseuraansa Severstal Tšerepovetsia. Hänellä on sopimus joukkueen kanssa kauden 2024–2025 loppuun saakka.

NHL-joukkue Pittsburgh Penguins varasi hänet viidennellä kierroksella 142. varausvuorolla . Iljin on pelannut 122 KHL:n runkosarjan ottelua. Näissä otteluissa hän on tehnyt 15 maalia ja 33 syöttöä eli yhteensä 48 tehopistettä. Iljin on pelannut viisi KHL:n pudotuspelien ottelua. Näissä otteluissa hän on syöttänyt neljä maalia.  Uran tilastot päivitetty 27. joulukuuta 2024.

## Lähteet
Juergen Sommer

**Juergen Sommer** (s. 27. helmikuuta 1969 New York, New York, Yhdysvallat) on yhdysvaltalainen ammattilaisuransa päättänyt jalkapallomaalivahti. Hän on toiminut peliuransa jälkeen valmentajana.

Sommer edusti seuratasolla englantilais- ja yhdysvaltalaisseuroja. Hän pelasi Yhdysvaltain MLS-liigassa 54 ottelua, joissa hän torjui 96 vetoa ja saavutti yhdeksän nollapeliä. Englannin Valioliigassa hän taas pelasi 33 ottelua ja torjui 49 vetoa sekä saavutti neljä nollapeliä.

Sommer liittyi Yhdysvaltain A-maajoukkueeseen syyskuussa 1994 ja pelasi joukkueessa yhteensä kahdeksan ottelua. Hän kuului joukkueen kokoonpanoon MM-kilpailuissa 1994 ja 1998.

## Lähteet
Brian Maisonneuve

**Brian Maisonneuve** (s. 28. kesäkuuta 1973 Warren, Michigan, Yhdysvallat) on yhdysvaltalainen ammattilaisuransa päättänyt jalkapalloilija, pelipaikaltaan puolustava keskikenttäpelaaja. Hän on pituudeltaan 180-senttimetrinen.

Maisonneuve edusti koko yhdeksänvuotisen ammattilaisuransa MLS-liigassa pelaavaa Columbus Crewiä. Hän voitti joukkueen kanssa Lamar Hunt U.S. Open Cupin kaudella 2001–2002 ja MLS Supporters’ Shieldin kaudella 2003–2004. Hän pelasi yhteensä 172 MLS-ottelua ja teki niissä 23 maalia ja antoi 19 maalisyöttöä.

Maisonneuve liittyi Yhdysvaltain A-maajoukkueeseen marraskuussa 1997. Hän voitti joukkueen kanssa CONCACAF Gold Cupin vuonna 2002 sekä osallistui MM-kilpailuihin 1998 ja kesäolympialaisiin 1996.

## Lähteet
Frankie Hejduk

**Frankie Hejduk** (s. 5. elokuuta 1974 La Mesa, Kalifornia, Yhdysvallat) on yhdysvaltalainen ammattilaisuransa päättänyt jalkapalloilija, pelipaikaltaan oikea laitapuolustaja. Hän on pituudeltaan 174-senttimetrinen.

Hejduk pelasi merkittävimmät vuotensa Yhdysvalloissa, mutta vieraili myös parissa eurooppalaisjoukkueessa. Hän voitti MLS Supporters’ Shieldin viidesti; kolmesti Columbus Crewin sekä kerran Tampa Bay Mutinyn ja Los Angeles Galaxyn kanssa. Lisäksi hän voitti kahdesti MLS Cupin, ensin Columbus Crewin ja toisekseen Los Angeles Galaxyn kanssa. Hän pelasi urallaan yhteensä 203 MLS-ottelua, joissa hän teki 12 ja alusti 19 maalia.

Hejduk liittyi Yhdysvaltain A-maajoukkueeseen elokuussa 1996, mitä ennen hän edusti maan alle 17-vuotiaiden joukkuetta. Edustusjoukkueen kanssa Hejduk voitti merkittävimpänä kolmesti CONCACAF Gold Cupin vuosina 2002, 2005 ja 2007. Hän kilpaili myös MM-kilpailuissa 1998 ja 2002 sekä kesäolympialaisissa 1996 ja 2000.

## Lähteet
Sven-Erik Österberg

**Sven-Erik Österberg** (s. 10. maaliskuuta 1955) on ruotsalainen sosiaalidemokraattinen poliitikko ja virkamies. Hän on toiminut kansanedustajana vuosina 1994–2012 ja oli Ruotsin kunta- ja rahoitusmarkkinaministeri 2004–2006. Vuonna 2012 hänet valittiin Norrbottenin läänin maaherraksi, mistä hän siirtyi Tukholman läänin maaherraksi vuosiksi 2018–2023. Österberg oli 2000-luvun alun näkyvimpiä sosiaalidemokraattien poliitikkoja, ja häntä pidettiin jopa mahdollisena puheenjohtajana.
## Lähteet

## Aiheesta muualla

* Ruotsin valiopäivät
Chad Deering

**Chad Deering** (s. 2. syyskuuta 1970 Garland, Texas, Yhdysvallat) on yhdysvaltalainen ammattilaisuransa päättänyt jalkapalloilija, pelipaikaltaan puolustava keskikenttäpelaaja.

Deering siirtyi kotimaastaan nopeasti Saksaan, jossa pelasi muutamissa seuroissa, niistä merkittävimpänä Werder Bremenissä. Hän voitti seuran edustusjoukkueessa kerran Saksan pääsarjamestaruuden kaudella 1992–1993, Cup-voittajien cupin 1991–1992 ja Bremer Pokalin kahdesti 1991–1992 ja 1992–1993. Deering palasi takaisin Yhdysvaltoihin vuonna 1998 ja pelasi niin ikään muutamissa seuroissa uransa lopettamiseen vuoteen 2005 asti. Yksilötilastoiltaan hän oli parhaimmillaan Yhdysvaltain MLS-liigassa, jossa hän teki 13 ja alusti 18 maalia pelaamissaan 147 ottelussa. Bundesliigassa hän pelasi 21 ottelua.

Deering debytoi Yhdysvaltain A-maajoukkueessa joulukuussa 1993, ja pelasi sitä ennen maan alle 17-vuotiaiden joukkueessa. Edustusjoukkueessa hän pelasi yhteensä 18 ottelua ja teki niissä yhden maalin. Hän kuului joukkueen kokoonpanoon MM-kilpailuissa 1998 ja pelasi yhdessä ottelussa 70 peliminuuttia.

## Lähteet
Mellbystrand

**Mellbystrand** on taajama Laholmin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 4&nbsp;641 asukasta vuoden 2023 lopussa.

## Lähteet

## Aiheesta muualla
Jorge Pardon

**Jorge Ernesto Pardón García** (4. maaliskuuta 1905 Arequipa, Peru – 19. joulukuuta 1977) oli perulainen jalkapallomaalivahti. Hän oli pituudeltaan 175-senttimetrinen.

Pardon edusti seuratasolla Atlético Chalacoa ja Sporting Cristalia. Hän liittyi Perun A-maajoukkueeseen heinäkuussa 1930 ja kuului joukkueen kokoonpanoon MM-kilpailuissa 1930, jossa hän pelasi yhdessä ottelussa täydet minuutit.

## Lähteet
Carl Ifvarsson

**Carl Ifvarsson** (13. helmikuuta 1818 Våxtorp – 27. joulukuuta 1889 Ränneslöv) oli ruotsalainen maanviljelijä ja valtiopäivämies. Hänet valittiin talonpoikaissäädyn edustajaksi Ruotsin valtiopäiville vuonna 1859 ja hän toimi myöhemmin kaksikamaristen valtiopäivien jäsenenä toisessa kamarissa 1867–1889. Ifvarsson oli aikansa merkittävimpiä kansanedustajia ja oli mukana perustamassa maamiespuoluetta. Hän ajoi ruotujakolaitoksen ja maaverojen lakkauttamista sekä yleistä säästäväisyyttä valtion rahankäytössä. Ifvarsson myös peräänkuulutti kansalaisten perusopetuksen tarvetta – hän itse ei ollut käynyt mitään koulua. Tullikiistan aikana 1880-luvulla Ifvarsson siirtyi protektionismin kannattajasta vapaakaupan puolustajaksi.
## Lähteet

## Aiheesta muualla
Håkan Carlqvist

**Håkan "Carla" Carlqvist** (1954 – 6. heinäkuuta 2017) oli ruotsalainen motocrosskuljettaja. Hän voitti henkilökohtaisen maailmanmestaruuden 250-kuutioisten luokassa vuonna 1979 ja 500-kuutioisten luokassa 1983. Lisäksi hän saavutti neljä joukkuehopeaa ja kaksi joukkupronssia sekä kaksi henkilökohtaista pronssia.

Vuonna 1983 Carlqvistille myönnettiin Svenska Dagbladetin kultamitali vuoden merkittävimmästä ruotsalaisesta urheiluteosta.

Carlqvist menehtyi 67-vuotiaana 6. heinäkuuta 2017 aivoverenvuotoon.
## Lähteet

## Aiheesta muualla
Carlqvist

**Carlqvist** on seuraavien ruotsalaisten henkilöiden sukunimi:

* Håkan Carlqvist (1954–2017), motocrosskuljettaja
* Ingrid Carlqvist (s. 1960), toimittaja
* Margit Carlqvist (s. 1932), näyttelijä
Jammu (alue)

**Jammu** [ˈdʒʌmuː] on alue Jammu ja Kashmir -liittoterritoriossa Intian pohjoisimmassa osassa. Jammun kaupunkia ympäröivät tasankoalueet. Jammun alue sijaitsee etelämpänä kuin Kashmirin alue.

## Lähteet
Nubra

**Nubra** on alue Intian pohjoisosassa. Se on osa Ladakhin aluetta Jammu ja Kashmir-osavaltiossa. Alueella on laakso, joka on matkailukohde. Laakson lähellä sijaitsee Lehin kaupunki, missä sijaitsee luostareita ja muita historiallisia rakennuksia.

## Lähteet
Janet (lentoyhtiö)

**Janet** ja **Janet Airlines**  ovat epävirallisia nimiä salaiselle laivastolle matkustajalentokoneita, joita käytetään Yhdysvaltain ilmavoimaministeriölle henkilöstön kuljettamiseen salaisiin laitoksiin. Lentoyhtiö lentää pääasiassa Harry Reidin kansainväliseltä lentoasemalta Las Vegasista Nevada Test and Training Rangen sotilasalueille, kuten Area 51:lle.

JANET ei ole virallinen nimi vaan kyseisten lentokoneiden käyttämä radiokutsukoodi. Julkisuudessa on kuitenkin spekuloitu, että se olisi akronyymi esimerkiksi sanoista ”Joint Air Network for Employee Transportation” () tai ”Just Another Non-Existent Terminal” (suom. *jälkeen yksi ei-olemassaoleva terminaali*).

## Historia
Janetin lennot aloitettiin vuonna 1972 Las Vegasista Area 51:lle. Lentoja operoi hallinnon alihankkija EG&G. Se lensi lentoja aluksi yhdellä, vuodesta 1976 lähtien myös toisella, DC-6-koneella, jotka kumpikin olivat käytössä vuoteen 1981. Sen jälkeen laivastoon tuli Boeing 737-200 -koneita, joita täydennettiin myöhemmin ilmavoimien T-43-koulukoneista takaisin matkustajakoneiksi muunnetuilla koneilla. Nykyiset Boeing 737-600 -koneet otettiin käyttöön 2008–2009. Janet on käyttänyt myös Beechcraft Super King Air- ja -1900-potkuriturbiinikoneita.

## Toiminta
Janet ei lennä kaupallisesti, sillä ei ole verkkosivuja eikä siitä ylipäätään tiedetä paljoa. Julkisuudessa on kuitenkin joitakin tietoja toiminnasta.

Janetin solmukohta on Harry Reidin kansainvälinen lentoasema Las Vegasissa Nevadassa. Sillä on lentoasemalla oma yksityinen terminaali, jota vartioidaan tarkoin. Yhtiö kuljettaa pääasiassa henkilöstöä Yhdysvaltain ilmavoimien huippusalaisiin laitoksiin, jotka sijaitsevat alueella. Näitä ovat esimerkiksi Nevada Test and Training Range -kokonaisuuteen kuuluvat Area 51 ja Tonopah Test Range. Janet lentää myös muualle, tiettävästi ainakin Edwardsin lentotukikohtaan, Naval Air Weapons Station China Lakelle ja Plant 42:een.

Matkustajiin kuuluu tiettävästi sotilaita, tutkijoita ja Yhdysvaltain hallinnon jäseniä. Arvellaan, että henkilöstöä kuljetetaan salaisille sotilasalueille ja takaisin lentäen päivittäin, koska se on turvallisempaa ja salaisempaa kuin työntekijöiden ajaminen autoilla alueille. Osa kohdealueista on myös hyvin syrjäisiä.

## Laivasto
Kaikki nykyiset lentokoneet on rekisteröity Yhdysvaltain ilmavoimaministeriölle. Koneiden väritys on valkoinen, jossa punainen raita ikkunoiden korkeudella. Lentoyhtön tunnuksia ei ole.

Nykyiset kuusi Boeing 737-600 -lentokonetta hankittiin Air Chinalta.

## Onnettomuudet
* 16. maaliskuuta 2004 Beechcraft 1900 -potkuriturbiinikone putosi 11 km Tonopah Test Rangen lentoasemasta kaakkoon. Lentäjä kuoli äkillisesti sydämenpysähdykseen lähestymisvaiheessa, kun hän oli kääntymässä ja aloittamassa laskeutumista. Kone alkoi pudota kesken käännöksen. Se osui maahan, hajosi osiin ja syttyi palamaan. Kaikki viisi koneessa ollutta kuolivat. Lentäjä oli jättänyt kertomatta terveystietojaan, valehdellut terveystarkastuksissa ja ottanut vääriä lääkkeitä huonoon terveydentilaansa. Lentäjällä oli ollut korkea verenpaine, eikä hän ollut ilmoittanut siitä.

## Lähteet

## Aiheesta muualla
Soʻx (joki)

**Soʻx** (uzbekinkielinen nimitys, ) on Fergananlaaksoon laskeva joki Kirgisiassa ja Uzbekistanissa. Sen pituus on 124 kilometriä ja valuma-alue 3&nbsp;510 neliökilometriä.

Soʻx saa alkunsa Alai- ja Turkestanvuorten pohjoisrinteiltä virtaavien jokien yhtyessä Zardalyn kylän luona. Se virtaa yläjuoksullaan kapeassa kanjonissa, joka levenee vuorten reuna-alueella 500 metriin. Laskiessaan Fergananlaaksoon joki muodostaa maa-aineksesta muodostuneen viuhkamaisen suiston.

Joki saa vetensä etupäässä jäätiköistä ja lumesta. Sen keskimääräinen virtaus on 42 kuutiometriä sekunnissa. Vesi käytetään kokonaan maatalouden keinokasteluun. 

Soʻxin varrella sijaitsee samanniminen Uzbekistanin eksklaavi. Sen alajuoksun laaksossa on Kokandin kaupunki.

## Lähteet
Tieksiö

**Tieksiö** on keskikokoinen vesijättöalue Satakunnassa. Järvi sijaitsee Pomarkun ja Porin rajalla eli aiemmilla Pomarkun, Noormarkun ja Lavian rajoilla. Tieksiö kuuluu Karvianjoen vesistöön.
 
Varsinainen järvi oli ennen kuivatusta noin kolme kilometriä pitkä. Tieksiö tulvii keväisin ja syksyisin, mutta kesäisin vettä on vähän, se on tummaa ja haisee mudalle.

## Lähteet
Baltistan

**Baltistan** on osa Gilgit-Baltistanin aluetta. Se sijaitsee Pakistanin ja Intian rajaseudulla sijaitsevalla Kashmirin alueella. Baltistanin alue sijaitsee Ladakhin ylänköalueella ja Karakorumin vuoristoalueella. Alueen seudulla virtaavia jokia ovat Indus ja Shyok. Alueen asukkaisiin kuuluu tiibetiläisiin muslimiheimoihin kuuluvaa baltiväestöä.

## Lähteet
Artur Palmroth

**Gustaf Artur Palmroth** (8. marraskuuta 1864 Kangasala – 25. toukokuuta 1948 Helsinki) oli suomalainen pappi, päätoimittaja ja Helsingin Diakonissalaitoksen johtaja.

## Henkilöhistoria
Palmrothin vanhemmat olivat hovineuvos Fredrik Vilhelm Palmroth ja Natalia Nystedt ja puoliso vuodesta 1887 Elin Maria Alfonsine Forstén (k. 1933), eversti Berndt Lennart Forsténin tytär. Palmroth tuli ylioppilaaksi Hämeenlinnan normaalilyseosta 1883 ja papiksi hänet vihittiin 1887. Palmroth toimi ensin pappina useilla eri paikkakunnilla Suomessa ja sitten merimiespappina Hullissa 1895–1899. Hän oli Helsingin Diakonissalaitoksen johtaja 1899–1919 ja sen saarnaaja vuodesta 1919. Hän oli myös Merimieslähetysseuran ja Helsingin kaupungin lähetyksen johtokunnan jäsen ja *Betanian* ja *Viesti Helsingin Diakonissalaitoksesta* päätoimittaja. Suomen merimieslähetysseuran kunniajäseneksi hän tuli 1919 ja sai samana vuonna rovastin arvon.

## Julkaisuja
* *Helsingin Diakonissalaitos vuosina 1867–1917*, Porvoo: WSOY, 1917, Artur Palmroth y.m.
* *Raamatun antamia sielunhoidollisia neuvoja*, Helsinki: Diakonissalaitos, 1944

## Lähteet
Hiihtäjä-patsas (Tyrnävä)

**Hiihtäjä** on Tauno Seppäsen vuonna 1979 tekemä pronssipatsas Tyrnävällä kirkon lähellä. Teos tehtiin Tyrnävällä vuonna 1879 järjestettyjen Suomen ensimmäisten kirjattujen kilpahiihtäjäisten satavuotismuistoksi. Hiihtäjällä on käsissään pitkät sauvat ja jaloissaan kiinnitysremmein varustetut mäystinsukset.

## Lähteet
Sarvijumala

**Sarvijumala** on kirjailija Magdalena Hain nuortenromaani. Se julkaistiin vuonna 2023, ja se voitti vuoden 2023 lasten- ja nuortenkirjallisuuden Finlandia-palkinnon.

Voittajan valitsi ehdokkaiden joukosta muusikko Herra Ylppö. Hän perusteli valintaansa näin: ”*Tämän vuoden voittajakirjassa on vahva tunnelma. Tunnelman lisäksi kirjassa on mielenkiintoisia jänniä lauseita ja tärkeitä teemoja, kuten vanhempainrakkauden pyyteettömyys, itsesyytökset, rasisminvastaisuus, korona, menetyksen hyväksyntä. Ja kauhua.*”

Kirjan teemoissa kuolema on vahvasti läsnä. Sarvijumala on kauhukirjallisuutta, joka yhdistelee yliluonnollisia elementtejä sekä todellisen maailman kuvauksia muun muassa fyysisen että henkisen terveyden oirehtimisesta. 

Sarvijumala kommentoi suomalaista rasismia. Hai käsittelee romaanissa erityisesti millaista rasismi on nuorten maailmassa. Teoksen kertojahahmo, 17-vuotias Lauri, on tummaihoinen. Siksi Hai luetutti käsikirjoituksen muun muassa kokemuslukijalla. Hai otti Finlandia-palkinnon voittopuheessaan voimakkaasti kantaa suomalaisten rasismiin sekä suomalaisten kyvyttömyyteen tarttua ylipäätään ongelmakohtiin.

## Lähteet
Jussi Kurikkalan patsas

**Jussi Kurikkalan patsas** on Antonio da Cudanin vuonna 1989 tekemä patsas Kalajoella kaupungintalon vieressä. Kalajoen Junkkareita edustanut jo 38-vuotiaana kuollut hiihtäjä Jussi Kurikkala voitti mitaleita hiihdon maailmanmestaruuskisoissa. Kurikkalalla on patsaassa väljä hiihtoasu ja suksissa "rotanloukkusiteet". Hiihtäjäpatsaan laatassa on teksti:
:"TESTAMENTTI
:Vaikka onkin suurta saavuttaa mainetta urheilun kilpakentillä, tärkeämpää on kuitenkin sielun pelastuminen.
:Muistakaa pojat Jumalaa ja iankaikkista elämää.
:Jussi Kurikkala".

## Lähteet
Trooppinen lääketiede

**Trooppinen lääketiede** on  maailman tärkeimpien trooppisten sairauksien ja niihin liittyvien sairauksien tutkimusta, joihin kuuluu 17 laiminlyödyn trooppisen taudin ryhmä, kuten koukkumatoinfektio, skistosomiaasi, jokisokeus, elefanttitauti, trakooma, Chagasin tauti, Buruli-haavaumat ja leishmaniaasi sekä niiden lisäksi HIV/Aids, tuberkuloosi ja malaria. Trooppiset sairaudet ovat usein köyhien sairauksia. Ne ovat yleisiä kehitysmaissa, mutta myös rikkaissa maissa elävät köyhät kärsivät niistä. Esimerkiksi Yhdysvalloissa trooppiset taudit, kuten Chagasin tauti, systiserkoosi, dengue, toksaskariaasi  ja Länsi-Niilin virusinfektio ovat yleisiä köyhillä. Aiemmin Suomessa on esiintynyt pilkkukuumetta, malariaa ja ruttoa, mutta elintason paranemisen myötä taudit on saatu hävitettyä.

## Trooppiset sairaudet Suomessa
Turistit ja maahanmuuttajat tuovat Suomeen trooppisia tauteja. Malariaa ja denguekuumetta tulee maahan useampi kymmenen tapausta, lavantautia ja pikkulavantautia kymmenkunta tapausta vuosittain. Suolistoloisista Giardia lamblia ja Dientoamoeba fragilis ovat melko yleisiä turistin kotiintuomisia. Suomessa trooppiset sairaudet ovat niin harvinaisia, että kokemusta niiden hoidosta tuee vain näihin tauteihin erikoistuneisiin infektioyksiköihin. Aiheeseen perehtyneet infektiolääkäritkään eivät ehkä koskaan kohtaa harvinaisempia tauteja, elleivät työskentele alueilla, joilla näitä tauteja esiintyy. Siksi matkailijan erikoisempien oirekuvien selvittely ja hoito kannattaa keskittää yksiköihin, joissa on alan erikoisosaamista diagnostiikassa ja hoidossa. Useimmat trooppisten tautien ja loissairauksien lääkkeet ovat erityslupavalmisteita. Erityislupalvalmisteita on hankittu niiden sairaaloiden sairaala-apteekkeihin, joissa hoidetaan näitä potilaita.

## Trooppisen lääketieteen koulutus Suomessa, Pohjoismaissa ja maailmalla
Globaali terveys ry on järjestänyt *Trooppiset taudit Suomessa* -kursseja yhteistyössä viiden eri yliopiston kanssa. Kurssi on tarkoitettu lääkäreille, hammaslääkäreille ja lääketieteen 3.-6. vuosikurssin opiskelijoille. Myös Terveyden ja hyvinvoinnan laitos on järjestänyt alan koulutusta.  Tukholman Karoliininen instituutti järjestää vuosittain kuuden viikon ruotsalais-etiopialaisen kurssin trooppisista sairauksista lääkäreille. Kurssiin kuuluu kenttävierailu Etiopiassa tai muussa Afrikan maassa. Useat eri yliopistot eri puolilla maailmaa järjestävät myös alan koulutusta.

## Katso myös

* Matkailulääketiede

## Lähteet
Someron Säästöpankki

**Someron Säästöpankki** toimii itsenäisenä paikallispankkina kuuluen valtakunnalliseen Säästöpankkiryhmään, joka yhdistää useita alueellisia säästöpankkeja Suomessa. Someron Säästöpankilla on konttorit Akaassa, Forssassa, Kemiönsaaressa, Kotkassa, Loimaalla, Loviisassa, Marttilassa, Perniössä, Salossa, Somerolla, Turussa ja Urjalassa.

Säästöpankkimuotoisilla pankeilla ei ole varsinaisia omistajia. Niissä ylintä valtaa käyttää isännistö.

## Historia
Someron Säästöpankki on Suomen neljänneksi vanhin alkuperäisellä nimellään toimiva säästöpankki.  Sen perustamisprosessi aloitettiin vuonna 1875, kun Someron kuntakokous käsitteli asiaa ensimmäisen kerran. Pankin perustamiseen, kuten sääntöjen laatimiseen ja hyväksymiseen kului kaikkiaan viisi vuotta. Keisarillinen senaatti antoi vahvistuksen säännöille 9.4.1880. Someron Säästöpankin ensimmäinen virallinen pankkipäivä oli 25.10.1880. Ensimmäisen talletuksen, 300 markkaa, teki rouva Helene Löfgren.

Someron Säästöpankki laajeni 1990-luvun alkupuoliskolla Somerolta naapuri- ja lähikuntiin perustaen konttorit Saloon ja Forssaan vuonna 1993 sekä Perniöön ja Urjalaan vuonna 1994. Seuraavan kerran pankin laajeneminen jatkui vuonna 2020, jolloin avattiin Kemiönsaaren konttori Kemiössä, Loviisan konttori sekä Akaan konttori Toijalassa. Vuonna 2021 avattiin Kotkan konttori ja heti seuraavan vuonna Marttilan konttori. Vuonna 2022 pankki laajeni Turkuun ja keväällä 2023 Loimaalle.

Keväällä 2024 Kotkan uuden konttorin mittava remontti valmistui ja konttori muutti uusiin tiloihin P. E. Blomstedtin suunnittelemaan arvorakennukseen.

## Liiketoiminta
Someron Säästöpankki tarjoaa pankkipalveluita niin yksityishenkilöille, yrityksille kuin yhteisöille. Sen palveluvalikoimaan kuuluvat muun muassa talletuspalvelut, asunto- ja kulutusluotot, sijoitus- ja säästämistuotteet sekä päivittäiset pankkiasiat, kuten maksukortit ja verkkopankkipalvelut. Lisäksi pankin lakipalvelu palvelee pankkisuhteesta riippumattomasti.

## Paikallinen vaikuttavuus
Someron Säästöpankki on aktiivinen toimija paikallisissa yhteisöissä. Se tukee alueellista taloutta ja osallistuu erilaisiin yhteiskunnallisiin hankkeisiin, kuten nuorten talouskasvatukseen, urheiluseurojen ja tapahtumien tukemiseen ja paikallisten yritysten kehittämiseen. Lisäksi pankki lahjoittaa rahaa vuosittain Säästöpankkiryhmän Hyviä tekoja -kampanjan avulla.

## Lähteet

## Aiheesta muualla
Someron Säästöpankin kotisivut
Zanskar

**Zanskar** on alue Kargilin seudulla Ladakhissa Pohjois-Intiassa. Se sijaitsee Penzi La -vuoristosolassa yli 4400 metrin korkeudessa. Alue on eristetty suurimman osan vuodesta. Se on yksi harvoista paikoista, missä tiibetiläinen kulttuuri on edelleen olemassa.

## Lähteet
Tatreez

**Tatreez** () on perinteistä palestiinalaista kirjontaa, jota käytetään vaatteiden ja muiden tekstiilien koristeluun. Yleisimmin tatreez-kirjailuja tehdään mekkoihin.

Tatreez on lisätty Unescon aineettoman kulttuuriperinnön luetteloon.

## Historiaa
Tatreez on useita vuosisatoja vanhaa, ja se kehittyi alun perin maaseudun kylissä. Palestiinan brittiläisen mandaatin aikana 1900-luvun alusta alkaen Euroopasta tuodut tekstiilit vähensivät paikallista tuotantoa ja se aiheutti myös joidenkin materiaalien korvautumisen eurooppalaisilla vastineilla. Nykypäivänä tatreez-kirjonta on yleistynyt paljon myös palestiinalaisen diasporan keskuudessa.

Vuoden 1948 nakba vaikeutti tatreez-perinteen ylläpitoa. Pakolaisuus ja siitä seuranneet taloudelliset vaikeudet ja materiaalien heikko saatavuus hankaloittivat palestiinalaisten käsityöperinteen jatkamista. 1960-luvulla tatreez-perinne alkoi jälleen vahvistua: erityisesti sen jälkeen, kun Israel miehitti Gazan, Golanin kukkulat ja Länsirannan, palestiinalaisten tarve ilmaista omaa identiteettiään voimistui. Perinteen elpymistä edesauttoi myös YK:n avustusjärjestö UNRWA.

## Kuvioiden merkitykset
Tatreez koostuu motiiveista, joilla on omat nimensä ja jotka esittävät eri aiheita. Kuviot voivat olla erilaisia geometrisia muotoja tai esittää ihmisiä, esineitä tai erilaisia luontoaiheita, kuten eläimiä, puita ja kasveja. Kuviot saattavat myös viitata historiallisiin tapahtumiin ja kertoa tekijän tai puvun kantajan alkuperästä. Paikalliset erityispiirteet näkyvät myös kuvioiden tyylissä ja käytetyissä väreissä, jotka historiallisesti vaihtelivat kylästä toiseen. Käytetyt materiaalit kuvasivat myös perheen sosiaalista ja taloudellista asemaa. Pakolaisuuden myötä paikalliset erot ovat heikentyneet ja kuviot vastaavat enemmän vallitsevaa tilannetta. Tatreez-kirjailuun kuuluukin oleellisena osana tarinankerronta: ompelija siirtää työhön kertomuksia elämästään ja yhteisöstään.

### Poliittinen ulottuvuus
Palestiinalaiset ovat käyttäneet kirjailua myös poliittisen vastarinnan muotona. Vuoden 1948 nakban ja vuoden 1967 miehitysten jälkeen poliittinen ulottuvuus on ollut yhä enenevissä määrin läsnä. 1980-luvulla kehittyi intifada-kirjontamuoto, jossa käytettiin palestiinalaislipun värejä. Vaatteisiin kirjottiin myös poliittiseen vastarintaan liittyviä viestejä.

## Valmistaminen

Käytetyin tekniikka on ristipisto. Nykypäivänä ompelijat käyttävät kirjontakangasta, joka asetetaan kankaan päälle ja joka työn valmistettua poistetaan. Lankana käytetään joko silkki- tai puuvillalankaa riippuen käyttötarkoituksesta: arkimekkoon riittää puuvillalanka, mutta esimerkiksi häämekon kirjailut tehdään silkkilangalla. Kirjailu on aikaa vievää työtä, joten esimerkiksi vanhan mekon kirjailut saatetaan käyttää uudelleen pienempien tekstiilien koristeluun.

## Unesco
Tatreez lisättiin Unescon aineettoman kulttuuriperinnön luetteloon 15. joulukuuta 2021. Unescon mukaan palestiinalainen kirjailu on enemmän kuin käytännöllistä vaatteiden koristelua: se on yhteys ompeleiden ja julkisen tilan välillä, ja se symboloi niin palestiinalaista historiaa kuin identiteettiä.

## Lähteet
Verkkokirjokala

**Verkkokirjokala** (*Rhadinocentrus ornatus*) on sateenkaarikaloihin kuuluva kalalaji. Lajia tavataan uhanalaisena makeista vesistä Australiasta. Verkkokirjokalaa piedetään usein akvaarioissa.

## Koko ja ulkonäkö
Verkkokirjokala kasvaa yleisimmin noin 4 cm pitkäksi, ja voi suurimmillaan saavuttaa 6–8 cm:n pituuden. Koiraat ovat naaraita kookkaampia. Ruumiinrakenteeltaan laji on pitkänomainen, hoikka ja ikääntyessään ruumis muuttuu korkeammaksi. Selkäeviä on kaksi, joista etumainen on lyhyempi. Verkkokirjokarakoiraan selkä- ja peräeviä taaimmaiset ruodot ovat pidentyneet. Lajin väritys vaihtelee huomattavasti levinneisyysalueittain. Yhteinen tunnusmerkki on kuitenkin suomujen tummat reunat, jotka antavat ruumiille verkkokuvioinnit. Kalan väri on olla osittain läpikuultavan harmaa tai ruskehtava, joskus taas jopa musta. Suomuissa on usein sinertävä hohde. Varsinkin koirailla ruumiin takaosa on usein punertava. Verkkokirjokalan selkä-, perä- ja pyrstöevät ovat useimmiten punertavat, mutta joskus siniset. Evien reunat ovat tummat.

## Levinneisyys ja elintavat
Verkkokirjokalaa tavataan Australian itäosista Queenslandista pohjoiseen Uuteen Etelä-Walesiin ja muutamilta Queenslandin rannikon saarilta. Lajin levinneisyysalue ei ole yhtenäinen ja populaatiot ovat eristäytyneitä. Lajin elinympäristöä ovat hitaasti virtaavat hapan- ja ruskeavetiset joet, purot, järvet ja lammet. Ne elävät parvina lähellä rantaa usein uppopuiden ja kasvien juurakoiden suojissa. Kalan ravintoa ovat hyönteiset, pienet äyrisäiset, levät ja eloperäinen aines. Verkkokirjokalan lisääntymiskausi on lokakuusta toukokuulle, ja aktiivisimmillaan eteläisen pallonpuoliskon kesän aikaan marraskuulta joulukuulle. Hedelmöittynyt mäti takertuu kasvien pinnalle.

Verkkokirjokala luokitellaan vaarantuneeksi. Kantaa uhkaavat erityisesti elinympäristön häviäminen ja elinympäristön laadun heikkeneminen. Suuri uhka ovat myös lajin munia syövät vieraslajit kuten moskiittokala. Akvaariokaloiksi pyydystämisen vaikutuksista kantaan ei ole tarkkaa tietoa.

## Lähteet
Belle (vuoden 2021 elokuva)

**Belle** () on japanilainen anime-elokuva, joka on julkaistu vuonna 2021. Elokuvan on ohjannut ja käsikirjoittanut Mamoru Hosoda. Elokuvan pohjalta on tehty myös light novel -sovitus. Elokuva esitettiin Cannesissa vuonna 2021.
Elokuva oli Japanissa kolmanneksi tuottoisin elokuva vuonna 2021.

## Tarina
Suzu Naitō on ujo oppilas, jolla on trauma äitinsä kuolemasta. Hänen ystävänsä auttavat häntä laulamaan "U"-nimisessä sosiaalisessa mediassa mediapersoonalla nimeltä Belle.

## Lähteet
Rankin

**Rankin** on muun muassa seuraavien henkilöiden sukunimi:

* Billy Rankin (s. 1959), skottilainen kitaristi
* Chris Rankin (s. 1983), uusiseelantilainen näyttelijä
* Frank Rankin (1891–1932), kanadalainen jääkiekkoilija
* Gayle Rankin (s. 1989), skotlantilainen näyttelijä
* Ian Rankin (s. 1960), skotlantilainen rikoJeannette Rankinskirjailija
* Jeannette Rankin (1880–1973), yhdysvaltalainen republikaanipoliitikko ja aktivisti
* John Rankin (s. 1983), skotlantilainen jalkapalloilija
Marla Sokoloff

**Marla Sokoloff** (s. 19. joulukuuta 1980 San Francisco) on yhdysvaltalainen näyttelijä.

## Filmografia

## Lähteet
Kalevi Oikaraisen patsas

**Kalevi Oikaraisen patsas** eli **Susi-Kalle** on Juhani Honkasen vuonna 2014 tekemä patsas Kuusamossa Rukan rinteessä, Kaltiolammen rannalla. Teoksessa on vuoden 1970 MM-kisojen kultamitalistihiihtäjä Kalevi Oikarainen hiihtämässä ja susi kalliolla ulvomassa. Oikarinen on sanonut näkevänsä patsaassa koko Kuusamon hiihtomaineen.


Tiedosto:Kalevi Oikaraisen patsas by Juhani Honkanen 2014 osakuva1.JPG|Patsaaseen kuvattu ulvova susi.
Tiedosto:Kalevi Oikaraisen patsas by Juhani Honkanen 2014 osakuva2.JPG|Jalustassa on mainittu vain maailmanmestaruus 1970 Vysoké Tatryssa.
File:Kalevi Oikaraisen patsas by Juhani Honkanen 2014 laatta.jpg|Patsaan nimi on *Susi-Kalle*.

## Lähteet
TP-Link

**TP-Link** () on verkkolaitteistoja valmistava yritys, joka on perustettu vuonna 1996. Yrityksen päämaja on Shenzhenissä Kiinassa.

Yhdysvalloissa yritystä tutkitaan johtuen merkittävästä asemasta kotien reitittimissä ja niihin liittyvistä turvallisuushuolista. Koteihin sijoitettuja reitittimiä voi käyttää kyberhyökkäykseen toisiin tahoihin jos niiden turvallisuus on riittämätön. Myös Intian hallitus on antanut varoituksen liittyen yrityksen valmistamien langattomien reittimien turvallisuuspuutteisin.

## Lähteet

## Aiheesta muualla
* Verkkosivut